FLK «Jurij Dolgorukij»

DS «Hamburg» var et tysk linjeskip som var eid av Hamburg-Amerikalinjen. Det ble overlevert fra verftet Blohm und Voss i 1926 og var søsterskipet til DS «New York». Under andre verdenskrig ble hun benyttet som forlegningsskip for den tyske Kriegsmarine. Den 7. mars 1945 gikk hun på en mine og sank under evakuering av styrkene ved østfronten.

I 1950 ble hun hevet av russerne og i 1959–60 ombygd i Warnemünde til det flytende hvalkokeriet «Jurij Dolgorukij», det største skipet som er bygget om til hvalkokeri. Hun er oppkalt etter Jurij Dolgorukij som regnes som grunnleggeren av Moskva. 
FLK «Jurij Dolgorukij» fanget i Sørishavet fra 1960 til 1975 og ble deretter hugget.

Se også 
Liste over flytende hvalkokerier

Referanser

Eksterne lenker 
 Miramar Ship Index

Tyske dampskip
Sovjetiske skip
Hvalkokerier
Artikler i Antarktis-prosjektet
Skip fra 1926
1926 i Tyskland
Skip bygget i Tyskland
Artikler i sjøfart-prosjektet